แน่นหน้าอกตรงกลางกึ่งซ้าย​ ไปหามา​ บอกว่าหัวใจกับปอดปกติ​ ไม่ได้บอกว่าเป็นอะไร​ ให้ยาไอบูโพรเฟน​ กับยาแก้เครียดมาทานก่อนนอน​ ทานยาไป​ ก็ดีขึ้นตามลำดับ​ แต่ก็ยังรู้สึกดีขึ้นไปเต็มที่​ ยังรูสึกหน่วงๆที่หน้าอก​ แต่ไม่ได้แน่นเหมือนครั้งแรก และที่สังเกตได้จะเป็นหลังทานข้าวเสร็จเลยสงสัยว่าจะเป็นกรดไหลย้อนหรือเปล่าอ่าค่ะ
สวัสดีค่ะ ى อาการแน่นหน้าอกตรงกลางค่อนไปทางซ้ายนั้นอาจจะเกิดจาก อาการกล้ามเนื้อหรือกระดูกอ่อนอักเสบ มักมีจุดกดเจ็บชัดเจน สัมพันธ์กับการใช้งาน หรือสาเหตุเรื่องกรดไหลย้อนก็พบได้บ่อย โดยมักเป็นลักษณะแสบร้อน จุกที่คอ คลื่นไส้ร่วมด้วยได้ สาเหตุร้ายแรงอื่นๆเช่นความผิดปกติของหัวใจ หัวใจเต้นผิดจังหวะ หัวใจขาดเลือดนั้น อาการมักจะเป็นอาการปวดตื้อๆเหมือนมีของหนักมาทับ และไม่ได้สัมพันธ์กับมื้ออาหารดังที่กล่าวมาแนะนำการรับประทานยาตามที่แพทย์สั่ง และพักการใช้งาน ไม่ยกของหนัก พักผ่อนให้เพียงพอดูก่อน ไม่กินแล้วนอนทันที หากกินยาดังกล่าวมาแล้วไม่ดีขึ้น ควรกลับไปพบแพทย์เพื่อตรวจซ้ำ ซึ่งถ้าเป็นกรดไหลย้อน ควรจะได้รับยาลดกรดเพื่อช่วยลดอาการร่วมด้วยค่ะและหากแน่นอกเหมือนมีของหนักมาทับ แสบร้อนกลางอก หายใจลำบาก คลื่นไส้ อาเจียน หรือถ่ายดำ ให้รีบไปพบแพทย์